कुवैत पेट्रोलियम कॉर्पोरेशन
कुवैत पेट्रोलियम कॉर्पोरेशन (अंग्रेजी में: Kuwait Petroleum Corporation, अरबी में : مؤسسة البترول الكويتية) कुवैत की राष्ट्रीय तेल कंपनी है, जिसका मुख्यालय कुवैत सिटी में है। कुवैत पेट्रोलियम कॉर्पोरेशन ( केपीसी या KPC) की गतिविधियाँ पेट्रोलियम के अन्वेषण, उत्पादन, पेट्रोकेमिकल, शोधन, विपणन और परिवहन पर केंद्रित हैं। केपीसी दुनिया के कुल कच्चे तेल का लगभग 7% उत्पादन करता है। केपीसी की योजना 2010 तक कुवैत में 3.0 मिलियन (30 लाख) बैरल प्रति दिन, 2015 तक 3.5 मिलियन बैरल प्रति दिन और 2020 तक 4.0 मिलियन बैरल प्रति दिन कच्चे तेल उत्पादन की क्षमता हासिल करने की है। 2014 में इसकी संप्राप्ति $ 251.94 बिलियन थी।